ไทย ยึดจุดยืนตามอาเซียน ต่อสถานการณ์ในเมียนมา ขณะที่การชุมนุมของชาวเมียนมาหน้าสถานทูต ขอให้เป็นเรื่องของเจ้าหน้าที่ดูแล
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงท่าทีของไทยต่อสถานการณ์ในเมียนมา ว่า ไทยยึดจุดยืนอาเซียน ส่วนการดูแลตามบริเวณชายแดน ได้สั่งการมาหลายวันแล้วขณะที่ พลเอก ประวิตร วงษ์สุวรรณ รองนายกรัฐมนตรี กล่าวว่า การชุมนุมของกลุ่ม wevo และชาวเมียนมา ที่หน้าสถานทูตเมียนมา ประจำประเทศไทย เพื่อแสดงออกถึงความไม่เห็นด้วยกับเหตุรัฐประหาร จนเกิดเหตุวุ่นวายเมื่อวานนี้ ให้เป็นเรื่องของเจ้าหน้าที่เข้าไปดูแลและหากจะยังมีการชุมนุมต่อเนื่องอีกก็ว่ากันไปด้านนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงต่างประเทศ กล่าวถึงการดูแลคนไทยในเมียนมา ว่า คนไทยในเมียนมาปลอดภัยดีอยู่แล้ว ส่วนจุดยืนของไทยและอาเซียนต่อเหตุการณ์ที่เกิดขึ้นในเมียนมา ทางประธานอาเซียน ได้มีการออกแถลงการณ์ในเรื่องดังกล่าวแล้ว ส่วนไทยจะยึดตามหลักการของอาเซียนหรือไม่ นายดอน ไม่ตอบคำถาม